
ОБЯСНИТЕЛНА ЗАПИСКА
КЪМ ПРОЕКТ НА БЮДЖЕТ НА ОБЩИНА ТУТРАКАН ЗА 2026 ГОДИНА


УВАЖАЕМИ ДАМИ И ГОСПОДА,

В ДВ, бр. 69 от 31.07.2026 г. е обнародван Законът за държавния бюджет на Република България за 2026 г. Законът влиза в сила от 1 януари 2026 г. съгласно § 48 от ПЗР (в съответствие с чл. 10, ал. 2 от ЗПФ), с изключение на изрично посочените разпоредби, за които са определени други дати на влизане в сила. Проектобюджетът на община Тутракан е разработен в съответствие с разпоредбите на чл.84 от Закона за публичните финанси. При разработването на проекта са спазени изискванията на нормативната уредба, а именно:
  - Закон за публичните финанси;
  - Закон за държавния бюджет на Република България за 2026 г.;
 - Решение № 497/03.07.2026 г. на Министерски съвет за приемане на стандарти за делегираните от държавата дейности с натурални и стойностни показатели през 2026 година;
  - Наредба за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на Община Тутракан;
 - Указанията на министъра на финансите за подготовката и представянето на проектобюджетите на първостепенните разпоредители с бюджет за 2026 г. БЮ-2 от 18.05.2026 година.
 - Решение №550 по Протокол 45 от 30.04.2026 г. на Общински Съвет – Тутракан за приемане на разчетите, условията и лимитите за уреждане на бюджетни отношения на Бюджета  за 2026 г на Община Тутракан, съобразно прилагането на разпоредбите на Закона за изменение и допълнение на Закона за събирането на приходи и извършването на разходи през 2026г. до приемането на Закона за държавния бюджет на Република България за 2026г., Закона за бюджета на държавното обществено осигуряване за 2026г. и Закона за бюджета на Националната здравноосигурителна сака за 2026г. 
 - Решение №593 по Протокол 49 от 14.07.2026 г. на Общински Съвет – Тутракан за трансформиране на целевата субсидия за капиталови разходи за 2026 г. 

  ОСНОВНИ ПРИОРИТЕТИ, ЗАЛОЖЕНИ В ПРОЕКТОБЮДЖЕТ 2026 Г.:
  - Финансова стабилност на Общината чрез спазване политиката на финансовата дисциплина;
 - Повишаване ефективността на публичните услуги за осигуряване на нормална жизнена среда за населението на община Тутракан;
  - Повишаване нивата на събираемост на собствените приходи и просрочените вземания;
 - Благоустрояване и създаване на привлекателна градска среда;
 - Подобряване на социалната, образователната, здравната, спортната и културната инфраструктура на територията на общината;
 - Опазване и поддържане на околната среда;
  - Подобряване качеството на социално значимите дейности;
 - Осигуряване на средства от общинския бюджет за обезпечаване и гарантиране устойчивостта на реализираните проекти;
 - Привличане на средства чрез кандидатстване за финансиране по европейски проекти, програми и фондове и създаване на условия за високо ниво на усвояване на фондовете от ЕС. 
Проектът на бюджет за 2026 г. е балансиран, съставен на основата на изготвен анализ на приходите и разчет на разходите съгласно приоритетите на управление на публичните финанси на Община Тутракан.
Общият размер на проекта за бюджет на общината за 2026 г. по прихода и по разхода е разчетен на е 19 183 743 евро.
ПЛАНИРАНЕ НА ПРИХОДИТЕ – 19 183 743 евро.	, в т. ч
· Собствени приходи                      + 3 245 302 евро;
· Трансфери                                    +12 268 338 евро;
В т.ч. обща субсидия за делегираните от държавата дейности  + 10 495 238 евро.; изравнителна субсидия за местни дейности, вкл. за зимно поддържане и почистване  + 1027800 евро.; целева субсидия за капиталови разходи	+ 666 100 евро, от които с Решение на общински съвет Тутракан 350 000 се трансформираха за текущи ремонти; получени от общини трансфери за други целеви разходи от ЦБ + 79 200 евро.
· Заеми от банки и други лица в страната  + 1 490 602 евро;
· Събрани средства и извършени плащания за сметка на други бюджети, сметки и фондове – 22 370 евро;
· Друго финансиране – 5 760 евро
· Депозити и средства по сметки + 2 207 631 евро.

ПРОГНОЗИРАНЕ НА РАЗХОДИТЕ ПО ФУНКЦИИ – 19 183 743 евро, в т. ч:
	ФУНКЦИИ
	ДЪРЖАВНИ
	МЕСТНИ
	ДОФИНАНСИРАНЕ
	ОБЩО

	Общи държавни служби
	1 146 494
	890 705
	363 740
	2 400 939

	Отбрана и сигурност
	272965
	0
	27500
	300 465

	Образование
	6027294
	169016
	50039
	6 246 349

	Здравеопазване
	247 385
	90 890
	10 795
	349 070

	Социално осигуряване, подпомагане и грижи
	3 786 728
	84 216
	4 220
	3 875 164

	Жилищно строителство, благоустройство, комунално стопанство и опазване на околната среда
	0
	3 750 960
	0
	3 750 960

	Култура, спорт, почивни дейности и религиозни дейности
	1084295
	240000
	3000
	1 327 295

	Икономически дейности и услуги
	0
	681664
	0
	681 664

	Разходи некласифицирани в другите 
	0
	251837
	0
	251 837

	ОБЩО:
	12 565 161
	6 159 288
	459 294
	19 183 743



ФУНКЦИЯ „ ОБЩИ ДЪРЖАВНИ СЛУЖБИ” – 2 400 939 ЕВРО.
В тази функция са разчетени средства за дейност „Общинска администрация” и дейност „Общински съвети”. Чрез постъпления от обща допълваща субсидия и дофинансиране от  собствени приходи през 2026г. са осигурени средства за заплати, осигуровки, обезщетения, облекло и други разходи на персонала, с характер на възнаграждение. Издръжката е за сметка на постъпления от собствени приходи и от изравнителната субсидия и други трансфери за местни дейности от ЦБ за общините.
В размер на 106 496 евро са разчетени средства за капиталови разходи, в т.ч. за основен ремонт на покрив на кметство с. Шуменци (60 000 евро) и 46 496 евро за оборудване, обзавеждане, стопански инвентар и други. Чрез трансформиране на целевата субсидия от основен за текущ ремонт са заложени 25 000 евро за покрив на кметство с. Сяново. Общо за  възнаграждения и издръжка на общинска администрация и общински съвет са предвидени  2 269 443 евро.
ФУНКЦИЯ „ ОТБРАНА И СИГУРНОСТ” – 300 465 ЕВРО
Функцията обединява дейностите:
· Дейност 239„Други дейности по вътрешната сигурност” .
Със средства от централния бюджет е обезпечена дейността на местната комисия за борба срещу противообществени прояви - хонорари и удръжки на членовете на местната комисия за борба срещу противообществени прояви на малолетни и непълнолетни; разходи за организиране на приемни помещения  на районните полицейски инспектори и детска педагогическа стая, както и средства за издръжка на същите.
· Дейност 282 „Отбранително мобилизационна подготовка, поддържане на запаси и мощности”.
Дейността е свързана с работата на  денонощните оперативни дежурни в общината и се финансира от централния бюджет. Чрез дофинансиране се разчитат средства на персонал на общинска издръжка – пункт за управление;
· Дейност 285„ Доброволни формирования при бедствия“  -  чрез тази дейност са осигурени средства за осъществяване на превантивна дейност във връзка с предотвратяване на бедствия и аварии, за  застраховка и обучение на формированията на доброволците. Дейността е дофинансирана с 27 500 евро.

ФУНКЦИЯ „ ОБРАЗОВАНИЕ  - 6 246 349 ЕВРО
Средствата са изцяло осигурени чрез ЕРС за 2026 г., с изключение на средствата за дофинансиране за маломерни паралелки в училищата, млечната кухня в детските градини, общинската дейност в центъра за извънучилищна дейност, центъра за дейности за младежта.
Планираните разходи в размер на 6 246 349 евро по бюджет 2026 във функция ”Образование” по дейности са разпределени в:
· Дейност 311 „Детски градини  - 1 720 741 евро;
· Дейност 322 „Неспециализирани училища, без проф. гимназии – 3 389 535 евро;
· Дейност 326 „Професионални гимназии и паралелки за проф. подготовка”- 761 785 евро;
· Дейност 338 „Ресурсно подпомагане” – 201 262 евро;
· Дейност 337 „Център за подкрепа за личностно развитие”- ОЦИД – 108 250 евро;
· Дейност 369 „Други дейности за младежта”- 25 800 евро;
· Дейност 389 „Други дейности по образованието”- 38 976 евро.

ФУНКЦИЯ „ ЗДРАВЕОПАЗВАНЕ” -  349 070 ЕВРО
Средствата са за заплати, осигурителни вноски и издръжка, средства за безопасни и здравословни условия на труд на персонала в детските ясли и здравните кабинети за медицинско обслужване на деца от детски градини и ученици в дневна форма на обучение от училищата в общината. Отчетността е в следните направления:
· Дейност 412 „МБАЛ“ – 58 890 евро, предвидени за ремонт на тоалетни на бившата поликлиника.
· Дейност 431 „Детски ясли, детски кухни и яслени групи в детска градина –131 418 евро;
· Дейност 437 „Здравен кабинет в детски градини и училища”- 126 762 евро.
ФУНКЦИЯ „ СОЦИАЛНО ОСИГУРЯВАНЕ, ПОДПОМАГАНЕ И ГРИЖИ” –  3 875 164 ЕВРО
Община Тутракан подпомага финансово дейността на съюзи, организации, клубове на пенсионери, хора с физически и сетивни увреждания, и други нуждаещи се целеви групи. Експерти осъществяват непрекъснат диалог и оказват професионална, методическа, консултативна и техническа помощ на всички организации и дейности, подпомагат изпълнението на публичните политики в социалната сфера. Тук са планирани бюджетни средства за финансиране на дейността на клубовете на пенсионери и за недостига по национални програми съгласно Закона за насърчаване на заетостта и проекти по Оперативни програми за временна заетост, център за обществена подкрепа, център за настаняване от семеен тип, дом за стари хора, център за социална рехабилитация и интеграция, асистентска подкрепа, дневен център за пълнолетни лица с увреждания - Тутракан, център за настаняване от семеен тип за пълнолетни лица с психични разстройства - Тутракан, център за настаняване от семеен тип за пълнолетни лица с деменция - Тутракан, център за настаняване от семеен тип за пълнолетни лица с умствена изостаналост с. Белица.
· Дейност 525 „Клубове на пенсионера, инвалида и др.”- 79 490 евро;
· Дейност 526 „Центрове за обществена подкрепа”- 203 039 евро;
· Дейност 530 „Център за настаняване от семеен тип” – 1 764 019 евро;
· Дейност 532 „Повременна заетост”- 3 178 евро;
· Дейност 540 „Домове за стари хора”- 775 465 евро;
· Дейност 541 „Домове за пълнолетни лица с увреждания“ – 1 300 евро;
· Дейност 550 „Центрове за социална рехабилитация и интеграция”- 130 198 евро;
· Дейност 551 „Дневни центрове за лица с увреждания”- 419 579 евро;
· Дейност 561 Социални услуги в домашна среда  -„Асистентска подкрепа”- 446 036 евро;
· Дейност 562  „Асистенти за лична помощ”- 51 140 евро;
· Дейност 589 „Други служби и дейности по социалното осигуряване, подпомагане и заетостта”- 1 720 евро.
Във връзка с изпълнение на новите изисквания за предоставяне на социалните услуги и подобряване на средата на живот в  Дом за стари хора  през отчетния период приключва обновяването на съществуващата среда и изграждането на нов корпус за домуващите. Финансирането е чрез привлечени средства по проект. Със собствени средства е разчетен разход в размер на 30 000 евро за допълване разхода за ремонт и преустройство на съществуващ сграден фонд, ново строителство - пристройка и фотоволтаична инсталация, доставка на оборудване и обзавеждане с оглед реформиране на Дом за стари хора в гр. Тутракан.

ФУНКЦИЯ „ЖИЛИЩНО СТРОИТЕЛСТВО, БЛАГОУСТРОЙСТВО, КОМУНАЛНО СТОПАНСТВО И ОПАЗВАНЕ НА ОКОЛНАТА СРЕДА” – 3 750 960 ЕВРО
Функцията обхваща широк спектър от дейности в комуналната сфера. Дейността е организирана чрез постъпления от собствени приходи, изравнителна субсидия, капиталови трансфери, получени краткосрочни заеми от банки в страната (+) чл.113 от ЗДБРБ 2025г.
В разчета на разхода са включени средства от целевата субсидия за капиталови разходи за 2026 г. и  преходния остатък от капиталовия списък на общината за 2025 година .
Средствата в тази функция обхваща следните местни дейности:
· Дейност 603 ,,Водоснабдяване и канализация”, с планирани 39 269 евро, в.т.ч 35 569 евро капиталови разходи - изготвяне на инвестиционни проекти за ремонт на водопроводната и канализационната мрежа на общината,  средства по чл.113 от ЗДБРБ 2025г. и др.
· Дейност 604 ,,Осветление на улици и площади”, с планирани  96 300 евро за улично осветление;
· Дейност 606 ,,Изграждане, ремонт и поддържане на уличната мрежа”. Тук са планирани  719 434 евро. В рамките на 691 054 евро са разчетени средства за изграждане, основен и текущ ремонт и поддръжка на улици в града и селата.
· Дейност 619 ,,Други дейности по жилищното строителство, благоустройството и регионалното развитие” с планирани 595 620 евро, от които 100 766 евро за авариен ремонт на подпорна стена към ОЦИД;  378 700 евро за заплати и издръжка на ОП ,,БКС”; 28 592 евро за  изработване на общо устройствен план на общината и 5 362 евро за стопански инвентар и 82 200 евро за издръжка на дейността.
· Дейност 621 „ Управление, контрол и регулиране на дейностите по опазване на околната среда“ – 36 680 евро;
· Дейност 622 ,,Озеленяване” е свързана с озеленяването на паркове, градинки и междублокови пространства, където са планирани  1 135 863 евро, в т.ч. 1 105 289 евро за изпълнение на проектите по Инвестиционната програма за общински проекти, включени в приложение № 3 към чл. 113 от Закона за държавния бюджет на Република България за 2025 г. – проект: „Закриване и рекултивация на общинско депо за неопасни отпадъци на Община Тутракан“. 
· Дейност 623 ,,Чистота”, с планирани  897 930 евро. Средствата са разчетени за обслужване на сметосъбирането и сметоизвозването на битовите отпадъци в града и по селата, поддържане на чистотата в паркове, градини и други общински зони и терени; заплати и удръжки на персонала зает в тази дейност, обслужване на ангажиментите към съхранение на строителни и други отпадъци на територията на общината. Средствата са изцяло за сметка на приходите от местни данъци  и такси и цени на предоставените услуги.
· Дейност 624 ,,Геозащита” с планирани 229 484 евро  за инженерни геоложко райониране на гр. Тутракан Етап 1 - участък от склона между сградата на Общинска администрация и ул. "Ясен".
· Дейност 629 „Други дейности по опазване на околната среда“  - 380 евро.
ФУНКЦИЯ „ КУЛТУРА, СПОРТ, ПОЧИВНИ ДЕЙНОСТИ И РЕЛИГИОЗНО ДЕЛО”  – 1 327 295 ЕВРО
· Дейност 714,,Спортни бази за спорт за всички”– в дейността са разчетени средства за субсидиране на спортните клубове и дейности по спортния календар на общината в размер на 50 000 евро.
· Дейност 738 ,,Читалища” – делегирана от държавата дейност, с планирани 393 400 евро за възнаграждения, осигурителни вноски и издръжка на 35 щатни бройки и 3 000 евро за изработка на народни носии.
· Дейност 739,, Музеи, художествени галерии, паметници на културата и етнографски комплекси с национален и регионален характер” –  694 795 евро.  Средствата обезпечават дейността на Исторически музей гр. Тутракан. и са осигурени чрез държавния бюджет в размер на 690 895 евро и 3 900 евро дофинансиране за застраховка на „Мемориален комплекс Тутраканска епопея 1916";
· Дейност 740 ,, Музеи, художествени галерии, паметници на културата и етнографски комплекси с местен характер”- местна дейност, с планирани 54 280 евро за заплати на служителите и издръжка на къщи музей в „Рибарска махала”.
· Дейност 745 ,,Обредни домове и зали” – местна дейност, с планирани 22 670 евро.
· Дейност 759 ,,Други дейности по културата” – местна дейност, с планирани 109 150 евро за културни мероприятия и тържества по Културен календар на община Тутракан за 2026 година.

ФУНКЦИЯ „ ИКОНОМИЧЕСКИ ДЕЙНОСТИ И  УСЛУГИ”  -  681 664 ЕВРО
Средствата са за поддържане на уличната маркировка; подмяна на пътни знаци, указателни табели и други свързани с поддръжката на транспортната дейност в общината; за снегопочистване и поддържане на уличната мрежа, средства за заплати на персонала по кметства. Планираните разходи по бюджет 2026 във функция ”Икономически дейности и услуги” по дейности са разпределени както следва:
· Дейност 832 „Служби и дейности по поддържане, ремонт и изграждане на пътищата”:
Местни дейности –   281 554 евро;
· Дейност 849 „Други дейности по транспорта, пътищата, пощите и далекосъобщенията”:
Държавни дейности –  планирани средства в тази дейност няма, защото средствата се осигуряват от Министерството на финансите, чрез актове на Министерския съвет, чрез които се определят средствата за субсидии и компенсации по общини.
· Дейност 878 „Приюти за безстопанствени животни”:
Местни дейности 20 090 евро.
· Дейност 898 „ Други дейности по икономиката”:
Местни дейности –   380 020 евро за възнаграждения, осигурителни вноски и издръжка на персонала по кметства.

ФУНКЦИЯ „ РАЗХОДИ НЕКЛАСИФИЦИРАНИ В ДРУГИТЕ ФУНКЦИИ” – 251 837 ЕВРО
В тази функция са разчетени разходи за дължимите лихви по заемите към  ФОНД ФЛАГ ЕАД, РФГР АД (РЕГИОНАЛЕН ФОНД ЗА ГРАДСКО РАЗВИТИЕ),  БАНКА ДСК ЕАД за 2026г. и лихви по финансов лизинг и търговски кредит.
· Дейност 910 „Разходи за лихви”: Местни дейности 251 837 евро

РАЗПРЕДЕЛЕНИЕ НА СРЕДСТВАТА ПО ПАРАГРАФИ – 19 183 743 ЕВРО
9 358 167 евро – за заплати, осигуровки и други плащания с характер на възнаграждения, или  около 52,19 % от общия бюджет за 2026 г.
5 623 020 евро – за издръжка, или около 31,36 % от общия бюджет;
66 316 евро – за данъци, такси и други разходи с характер на административни санкции, или около 0,37 % от общия бюджет на общината.
251 837 евро – за плащания на лихви по заеми, 1 40 % от общия бюджет ;
1 821 431 евро – трансфери, към институции и предприятия с нестопанска цел, които не консолидират разходите си в общия бюджет на общината, както и текущи трансфери, обезщетения и помощи за домакинствата. Тези средства представляват около 10,16 % от общия бюджет;
20 000 евро за стипендии;
8 000 евро - разходи за членски внос и участие в нетърговски организации и дейности;
2 034 972 евро – разходи за реализиране на капиталовата политика на общината през 2026г., в т. ч. за проекти по Инвестиционната програма за общински проекти, включени в приложение № 3 към чл. 113 от Закона за държавния бюджет на Република България за 2025 г. – 1 253 490 евро.

ИНВЕСТИЦИОННА ПОЛИТИКА -  2 034 972 ЕВРО
Инвестиционната политика на община Тутракан през 2026 година се финансира със средства:
· от ЦБ за 2026 в размер на 666 100 евро, от които разчетените средства за капиталови разходи са в размер на 316 100 евро, а 350 000 евро, чрез трансформация са разчетени за текущ ремонт. 
· получени целеви трансфери  за капиталови разходи от минали години в размер на 461 982 евро (преходен остатък от капиталови разходи);
· собствени средства в размер на 3 400 евро;
· чл. 113 от Закона за държавния бюджет на Република България за 2025 г. – 1 253 490 евро
В  Приложение № 3 е представен поименен списък на капиталовите разходи за 2026 година по обекти, функции и източници на финансиране.

НАСОЧЕНОСТ НА ОБЩИНАТА КЪМ ПРИВЛИЧАНЕ НА ВЪНШНО ФИНАНСИРАНЕ
Недостатъчния собствен финансов ресурс постъпващ чрез събирането на приходи от местни данъци и такси и цени на предоставените услуги от една страна, поскъпването на горивата, материалите и предоставяните услуги на доставчици пряко свързани с дейността на общината и усилията на общината в тези ограничени рамки да предостави качествени услуги на населението, да подобри жизнената среда и социален живот все по вече ориентират ръководството към привличане на външно финансиране – средства от ПУДООС; ФЛАГ ЕАД;  заеми от банки и други финансови инструменти и средства по проекти, финансирани чрез ЕС.

БЮДЖЕТЕН ДЕФИЦИТ
Представения проект на бюджет е разработен със значителен дефицит. При формирането на бюджетната рамка приоритетна са осигурени средства за делегираните от държавата дейности.
Осигурени са средства за заплати, осигуровки и други свързани със заетия персонал във всички звена и дейности.
Разчетени са средства за погасителни вноски по действащи заеми и лихви към същите.
Осигурен е финансов ресурс за инвестиционната политика през 2026 г.
На санитарен минимум са разчетени средства за издръжка на всички дейности, които се финансират чрез собствени приходи.
[bookmark: _GoBack]Финансовият дефицит на Бюджет 2026 на общината е обременен и с размера на неразплатените разходи към доставчици към 31.12.2025 г. , който е около 1 425 669 евро, в т. ч. и просрочени такива в размер на 597 273 евро.

[bookmark: bookmark26]ОЧАКВАНИ РЕЗУЛТАТИ
Резултатите, които се очакват от прилагането на Проекта на бюджет на Община Тутракан за 2026г. се свеждат до:
· Постигане на ефективно, ефикасно и законосъобразно разходване на средства;
· Предоставяне на качествени услуги на населението от общината;
· Подобряване на социалния живот на жителите.
· Изграждане на  по добра среда на живот чрез реализиране на инвестиционната политика;
· Поддържане на по чист град и село и общински терени, паркове и градини.
· Разнообразяване на ежедневието и обогатяване на културния живот в общината.
· Създаване на условия за здравословен начин на израстване на младото поколение.
· Указване на подкрепа на хора  изпаднали в трудно положение.
· Активно участие в този процес на все по вече жители на общината.
Проектът на Бюджет 2026 е отворен финансов документ, който може да бъде променен по
предложение на всеки в рамките на допустимостите на действащото законодателство в процеса на неговото изпълнение и при наличие на финансов ресурс.

